## Zakon o izmjenama i dopunama Zakona o posebnom porezu na naftne derivate

### NN 54/1997 (27.5.1997.), Zakon o izmjenama i dopunama Zakona o posebnom porezu na naftne derivate

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE**

Proglašavam Zakon o izmjenama i dopunama Zakona o posebnom porezu na
naftne derivate, koji je donio Zastupnički dom Sabora Republike Hrvatske
na sjednici 16. svibnja 1997.

Broj: 01-97-806/1
Zagreb, 22. svibnja 1997.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE**

Članak 1.

U Zakonu o posebnom porezu na naftne derivate ("Narodne novine", br.
51/94.) u članku 3. iza stavka 1. dodaje se stavak 2. koji glasi:

"(2) Gubitak (rastep, rashod) naftnih derivata iz stavka 1. ovoga članka
koji je nastao u skladištima derivata kod proizvođača i veleprodajnim skladištima
poreznog obveznika smatra se predmetom oporezivanja, u smislu ovoga Zakona,
osim gubitka koji je nastao djelovanjem više sile."

Članak 2.

U članku 4. riječ: "rezerve" zamjenjuje se riječju: "zalihe".

Iza stavka 1. dodaje se stavak 2. koji glasi:

"(2) Ako se naftni derivati uvoze u svoje ime a za tuđi račun tada je
korisnik uvoza obveznik posebnog poreza na naftne derivate."

Članak 3.

U članku 5. stavku 2. točki 3. brojka: "0,00" zamjenjuje se brojkom:
"0,10".

U točki 4. brojka: "0,00" zamjenjuje se brojkom: "1,40".

Članak 4.

U članku 6. iza točke 2. dodaje se točka 3. koja glasi:

"3. u trenutku utvrđivanja gubitka iz članka 3. stavka 2. ovoga Zakona,
osim gubitka nastalog djelovanjem više sile."

Članak 5.

U članku 8. stavku 2. na kraju teksta dodaje se nova rečenica koja glasi:

"Izjavu prethodno ovjerovljuje nadležna ispostava Porezne uprave kod
koje je prijavljeno veleprodajno skladište."

Članak 6.

U članku 10. stavku 1. na kraju rečenice briše se točka i stavlja zarez
te dodaju riječi: "a u slučaju gubitka iz članka 3. stavka 2. ovoga Zakona
u roku od 8 dana od dana utvrđivanja gubitka".

Iza stavka 3. dodaje se stavak 4. koji glasi:

"(4) Naloge poreznog obveznika za uplatu posebnog poreza kao i ovršna
rješenja tijela nadležnih za porezni nadzor, ovlaštene organizacije za
platni promet ovršavaju zajedno s drugim poreznim obvezama za koje je propisano
prvenstvo u naplati."

Članak 7.

Članak 15. mijenja se i glasi:

"(1) Porezni obveznici iz članka 4. ovoga Zakona - proizvođači obvezni
su prije isporuke ulja za loženje ekstra lakog i lakog specijalnog (EL
i LS) iz prijavljenih rafinerijskih skladišta obojiti ga crvenom bojom
uz dodavanje indikatora (markera) prema važećim propisima o normama, osim
pri izvozu.

(2) Uvoziti se može samo ulje za loženje (EL i LS) koje je obojeno crvenom
bojom uz dodatak indikatora (markera) prema važećim propisima o normama.

(3) Ulje za loženje (EL i LS) ne smije se stavljati u promet na benzinskim
postajama ili drugim maloprodajnim mjestima za prodaju naftnih derivata.
Prodaja ulja za loženje (EL i LS) može se obavljati samo iz posebno utvrđenih
skladišta koja se moraju prijaviti nadležnoj ispostavi porezne uprave."

Članak 8.

U članku 16. riječi: "plovnih objekata" i "plovnog objekta" zamjenjuju
se riječima: "plovila".

Članak 9.

U članku 18. stavku 1. točki 10. iza riječi: "ulja za loženje" dodaju
se riječi "ili ako ulje za loženje prodaje na benzinskim postajama ili
drugim maloprodajnim mjestima za prodaju naftnih derivata ili na skladištu
koje nije prijavljeno".

Iza stavka 1. dodaje se stavak 2. koji glasi:

"(2) Za prekršaje iz stavka 1. ovoga članka kaznit će se i odgovorna
osoba u pravnoj osobi novčanom kaznom od 2.000,00 do 100.000,00 kuna."

Članak 10.

Iza članka 18. dodaje se članak 18a. koji glasi:

"Članak 18a.

(1) Novčanom kaznom u iznosu od 40.000,00 do 2,000.000,00 kuna kaznit
će se za prekršaj pravna i fizička osoba koja nije porezni obveznik po
ovome Zakonu ako obavlja promet ulja za loženje na benzinskim postajama
ili drugim maloprodajnim mjestima (članak 15.)

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom od 2.000,00 do 100.000,00 kuna."

Članak 11.

U članku 22. stavku 2. i 3. riječi: "31. prosinca 1994." zamjenjuje
se riječima: "30. lipnja 1997.".

Članak 12.

U cijelom tekstu Zakona riječi: "volumetar" i "rezervoar", u određenom
padežu zamjenjuju se riječima: "mjerilo protoka" i "spremnik", u odgovarajućem
padežu.

Članak 13.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o posebnom porezu na
naftne derivate.

Članak 14.

Ovaj Zakon stupa na snagu osmoga dana od dana objave u "Narodnim novinama"
osim odredbi članka 3. prva rečenica koja se primjenjuje danom početka
primjene Zakona o porezu na dodanu vrijednost ("Narodne novine" br. 47/95.).

Klasa: 410-19/94-01/03
Zagreb, 16. svibnja 1997.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 54/1997-821